Diskusia:Zoznam štítov Vysokých Tatier

message: V tejto forme je to strašne neprehľadné, bolo by to treba upraviť do sekcií. --Robzle 22:39, 12. január 2009 (UTC)
Sekcie sú urobené tak, že vrchy ktoré patria k sebe začínajú spoločným menom 
Mengusovská ihla Malá - Mengusovská ihla Veľká - Mengusovská Kazateľnica - Mengusovská vežička - Mengusovský štít Prostredný - Mengusovský štít Veľký - Mengusovský štít Východný
Inak neviem, ako by si to chcel, je ich priveľa a takto pokope je ich zasa málo. --  ivob   22:43, 12. január 2009 (UTC)
Vítam tento zoznam. Zdroj je iste Puškáš X. diel, ale sú tam aj čisto poľské štíty, napr. Mních, Meng. Kazateľnica, Apoštoli (zišlo by sa rozlíšiť). Poľské Tatry nemá Puškáš ani zďaleka komplet - len prihraničné masívy. Inde je zas opačné poradie, viď napr. Krajná a Prostredná Kopa, ktoré som nedávno napísal a myslel som, že tam nie sú. Niekedy to prelustrujem Hlaváčkovým "Podrobným plánom Tater," aj Puškášom kvôli zahraničiu(mám žiaľ len posledných 5 dielov). Plánoval som napísať položku "Hlavný hrebeň V.T." systémom sedlo - kopec - sedlo -... plus nejaký stručný prehľad horolezeckých prechodov. To by bolo v intenciách toho, čo navrhuje Robzle. Igi 21:24, 13. január 2009 (UTC)

message: V tejto kategórii sú mnohé pomenovania tatranských štítov prevzaté z horolezeckých sprievodcov Arna Puškáša, ktorý sa názvami vedecky nezaoberal. Sú však aj iné pramene. Už dávnejšie vyšla knižka (Bohuš, Ivan: Od A po Z o názvoch Vysokých Tatier, vydali Štátne lesy TANAPu Tatranská Lomnica, 1996, ISBN 80-967522-7-8), v ktorej sú uvedené názvy všetkých tatranských štítov, dolín, jazier, vodopádov atď. Mnohé sa nezhodujú s Puškášom a tak nastáva problém, ktoré uvádzať. Ivan Bohuš, je tatranský historik a názvy, ktoré uvádza v knižke, sú OFICIÁLNE. Ako teda postupovať ďalej , aby nevznikli ťažko riešiteľné problémy? Možno by stálo za to prepracovať zoznam názvov tatranských štítov podľa Bohuša a tie názvy, ktoré sú už spracované ( myslím na zle Puškášom uvedené), napríklad  názvy štítov  Solisko Malé ( správne má byť  Malé Solisko - Solisko Mlynické ( správne Mlynické Solisko) - Solisko Predné ( správne Predné Solisko) - Solisko Prostredné( správne Prostredné Solisko)  - Solisko Štrbské( Štrbské Solisko) - Solisko Veľké (Veľké Solisko) - Solisková kopa Predná( Predná solisková kopa) - Solisková kopa Prostredná ( Prostredná solisková kopa) - Solisková kopa Zadná (Zadná solisková kopa) - Solisková veža Predná (Predná Solisková veža) - Solisková veža Zadná (Zadná Solisková veža)  - Soliskové hrby ( zbytočne uvedené)  - Soliskový hrb - Soliskový hrb Malý( Malý Soliskový hrb) - Soliskový hrb Predný (Predný Soliskový hrb) - Soliskový hrb Prostredný (Prostredný Soliskový hrb) - Soliskový hrb Zadný ( Zadný Soliskový hrb) atď. Aj  iné názvy v tomto zozname sú chybné. Je potrebné s tým niečo urobiť. Môžem sa na  to podujať, ale to musí byť zhoda názorov. --Tatransky (diskusia) 16:58, 9. december 2015 (UTC)
replies: text: Prepracovanie je viac než vítané. Bolo by ale dobré u štítov, ktoré majú svoj kodifikovaný tvar podľa ÚGKK tak aby článok išiel na kodifikovaný tvar, ak má Bohuš iný názov tak ten dať do zátvorky - napríklad Valentková (Valentkova). Ďalšia otázka je ako to celé triediť. --LacoR (diskusia) 15:05, 19. február 2016 (UTC)
replies: text: ::UGKK  má zoznam, ale je neúplný. Desiatky štítov, sediel vežičiek atď. v ňom vôbec nie sú. Tak ako potom?  Neúplný zoznam alebo podľa oficiálneho zoznamu, schváleného kodifikačnou komisiou TANAPu? A potom pri jednotlivých heslách uvádzať všetky alternatívy? Asi by sa to tak patrilo. Ale základom musí byť oficiálny zoznam TANAPu, ktorý obsahuje vyše 2000 názvov tatranských reálií. Tie v zozname UGKK nie sú až v takom počte. Asi by si ho mali doplniť. Čo sa nestane. No a ako som písal na inom mieste v diskusii o Valentkovej  je potrebné zoznam prečistiť, vykrátiť, lebo je veľmi široký a o mnohých heslách nie je čo napísať. A ešte ako triediť?  Napríklad takto: Hlavný hrebeň Tatier od západu po východ, vedľajšie hrebene a rázsochy.  Je toho veľmi veľa. Len  vedľajší hrebeň by sa musel deliť na napríklad Hrebeň Valentkovej, Hrebeň Hladkého štítu, Rázsocha Kriváňa, vedľajší hrebeň Hincovej vežičky atď.. To je hotová katastrofa. Takže deliť- nedeliť? Hlavný hrebeň má 325 názvov vrchol sediel, vežičiek atď. Vedľajšie hrebene 1164. Podľa dolín? Možno, lebo okolo nich sú všetky vrchy atď. 
--Tatransky (diskusia) 15:40, 19. február 2016 (UTC)
thread_title:  Neporiadok v názvoch štítov